2017.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”**

*Izdoti saskaņā ar*

[*Eiropas Savienības struktūrfondu un  
Kohēzijas fonda 2014.–2020. gada plānošanas perioda  
vadības likuma*](http://likumi.lv/ta/id/)[*20. pant*](http://likumi.lv/ta/id/#p20)*a 14.punktu un*

*Attīstības finanšu institūcijas likuma*

*12.panta ceturto daļu*

Izdarīt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” (Latvijas Vēstnesis, 2016, 106. nr) šādus grozījumus:

1. Izteikt 1.1.apakšpunktu šādā redakcijā:

“1.1.atbalsta piešķiršanas nosacījumus mikroaizdevumu un starta aizdevumu (turpmāk kopā – aizdevumi) veidā un kārtību, kādā īsteno darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.4. pasākumu "Mikrokreditēšana un aizdevumi uzsācējiem" (turpmāk kopā – pasākums) tiešo finanšu instrumentu veidā.”

1. Izteikt 2.punktu šādā redakcijā:

“2.Pasākuma ietvaros sniedz aizdevumus personām, t.sk. komersantiem, kas veic vai gatavojas uzsākt saimniecisko darbību (turpmāk kopā – saimnieciskās darbības veicēji).”

1. Izteikt 5.punktu šādā redakcijā:

“5. Pasākuma ietvaros un papildus pieejamais finansējums ir 34 000 000 *euro*:

5.1. aizdevumiem – aizdevumos izsniedzamais finansējums ir 32 000 000 *euro*, tai skaitā Eiropas Reģionālās attīstības fonda finansējums 7 000 000 *euro,*  sabiedrības Altum piesaistītais finansējums 23 000 000 *euro*, Eiropas Savienības struktūrfondu un Kohēzijas fonda 2007.–2013. gada plānošanas perioda darbības programmas "Cilvēkresursi un nodarbinātība" papildinājuma 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros atmaksāto līdzekļu publiskais finansējums 2 000 000 *euro* ;

5.2. sabiedrības Altum pārvaldības izmaksām – Eiropas Reģionālās attīstības fonda finansējums 2 000 000 *euro*.”

1. Izteikt 9.punktu šādā redakcijā:

“9.Šo noteikumu izpratnē saimnieciskās darbības veicējs atbilst sīko (mikro), mazo un vidējo uzņēmumu statusam saskaņā ar Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187), 1. pielikumu.”

1. Aizstāt noteikumu 4.punktā, 11.5.apakšpunktā, 12., 13., 16., 21., 22., 24., 25., 26., 31., 33., 35.-37., 39. punktā vārdu “komersants” (attiecīgajā locījumā) ar vārdiem “saimnieciskās darbības veicējs” (attiecīgajā locījumā).
2. Izteikt 11.punktu šādā redakcijā:

“11. Aizdevumus nepiešķir šādām darbībām un nozarēm:

11.1. Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 1. panta "a" un "c" apakšpunktā minētajām nozarēm un 1. panta "b", "d" un "e" apakšpunktā minētajām darbībām;

11.2. alkohola tirdzniecībai (NACE 2. red. grupa 46.34 "Dzērienu vairumtirdzniecība" un grupa 47.25 "Alkoholisko un citu dzērienu mazumtirdzniecība specializētajos veikalos");

11.3. tabakas izstrādājumu ražošanai un tirdzniecībai (NACE 2. red. 12. nodaļa "Tabakas izstrādājumu ražošana", grupa 46.35 "Tabakas izstrādājumu vairumtirdzniecība" un grupa 47.26 "Tabakas izstrādājumu mazumtirdzniecība specializētajos veikalos");

11.4. ieroču un munīcijas tirdzniecībai (NACE 2. red. grupa 47.78 "Citur neklasificēta jaunu preču mazumtirdzniecība specializētajos veikalos");

11.5. azartspēlēm un derībām (NACE 2. red. 92. nodaļa "Azartspēles un derības");

11.6. kravas autotransporta iegādei saimnieciskās darbības veicējiem, kas darbojas transporta nozarē (NACE 2. red. H sadaļa "Transports un uzglabāšana");

11.7. finanšu un apdrošināšanas darbībai (NACE 2. red. K sadaļa "Finanšu un apdrošināšanas darbības");

11.8. operācijām ar nekustamo īpašumu (NACE 2. red. L sadaļa "Operācijas ar nekustamo īpašumu", izņemot grupu 68.32 "Nekustamā īpašuma pārvaldīšana par atlīdzību vai uz līguma pamata");

11.9. neapbūvētas vai apbūvētas zemes iegādei;

11.10.citu ES struktūrfondu un Kohēzijas fonda līdzfinansētu projektu īstenošanai, ja aizdevums izsniegts no Eiropas Reģionālās attīstības fonda finansējuma.”

1. Izteikt 14.punktu šādā redakcijā:

“14. No aizdevuma līdzekļiem nevar finansēt preču un pakalpojumu, kā arī pamatlīdzekļu iegādi, ja to piegādātājs ir komersanta dalībnieks vai ar saimnieciskās darbības veicēju saistīta persona, tostarp komersanta dalībnieku vai saimnieciskās darbības veicēja laulātais, radinieks vai svainis līdz otrai pakāpei, kā arī komersants, kurā komersanta dalībnieku vai saimnieciskās darbības veicēja radiniekiem pieder vairāk nekā 50 % no pamatkapitāla vai daļu vērtības. Saistītās personas šo noteikumu izpratnē atbilst Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 2. panta 2. punktā noteiktajai viena vienota uzņēmuma definīcijai.”

1. Svītrot 15.punktu.
2. Aizstāt 4., 16. un 25.punktā vārdus “komercdarbība” (attiecīgajā locījumā) ar vārdiem “saimnieciskā darbība” (attiecīgajā locījumā).
3. Aizstāt 18.punktā vārdus un skaitļus “saskaņā ar šo noteikumu 5.1. un 5.2. apakšpunktu” ar vārdiem “ar Eiropas Reģionālās attīstības fonda līdzekļiem.”
4. Izteikt 20.punktu šādā redakcijā:

“20. Mikroaizdevumu piešķir saimnieciskās darbības veicējiem, kas reģistrēti Latvijas Republikas Uzņēmumu reģistra attiecīgajā reģistrā (turpmāk tekstā - Uzņēmumu reģistrs) vai Valsts ieņēmumu dienestā, dzīvotspējīgu biznesa projektu īstenošanai – investīcijām un apgrozāmiem līdzekļiem.”

1. Aizstāt 27. punktā vārdus “trīs gadus” ar “piecus gadus.”
2. Izteikt 28. un 29.punktu šādā redakcijā:

“28. Šo noteikumu izpratnē par saimnieciskās darbības uzsācēju uzskata fizisku personu, ja tā aizdevuma pieteikuma iesniegšanas brīdī ir sasniegusi 18 gadu vecumu un atbilst vismaz vienam no šādiem nosacījumiem:

28.1. atbalsta saņemšanai tā plāno reģistrēties kā saimnieciskās darbības veicējs un tai nav būtiska līdzdalība komersantā;

28.2. tā ir reģistrējusies kā komersants laikposmā līdz pieciem gadiem pirms aizdevuma pieteikuma iesniegšanas sabiedrībā Altum vai kā saimnieciskās darbības veicējs, kura darbībai vēlas saņemt atbalstu, un tam nav būtiska līdzdalība citā komersantā;

28.3. tai ir būtiska līdzdalība citā komersantā, bet atbalstu tā vēlas saņemt saimnieciskās darbības uzsākšanai citā darbības jomā (tai skaitā jauna produkta ražošanai) un biznesa idejas īstenošanai pēdējo piecu gadu laikā ir reģistrēts vai tiks reģistrēts saimnieciskās darbības veicējs. Jauns produkts šo noteikumu izpratnē ietver preces un pakalpojumus, kuri saimnieciskās darbības veicējam vai – ja saimnieciskās darbības veicējam ir saistītās personas – saistīto personu grupai ir pilnīgi jauni, vai kuriem ir būtiski uzlabotas to funkcionālās īpašības un paredzamais lietošanas veids (piemēram, būtiski mainīti tehniskie parametri, sastāvdaļas un materiāli, pievienotā programmatūra, lietotājam draudzīgās īpašības vai citas funkcionālās īpašības).

29. Ja saimnieciskās darbības uzsācējs atbalsta saņemšanai atbilstoši šo noteikumu 28.1. un 28.3. apakšpunktam plāno reģistrēties kā jauns saimnieciskās darbības veicējs, tad reģistrācija Uzņēmumu reģistrā vai Valsts ieņēmumu dienestā jāveic pirms aizdevuma līguma noslēgšanas ar sabiedrību Altum.”

1. Izteikt 32. punktu šādā redakcijā:

“32. Starta aizdevuma atmaksas termiņš nevar pārsniegt 10 gadus. Starta aizdevuma atmaksas termiņš projektiem nekustamā īpašuma iegādei, būvniecībai vai rekonstrukcijai nevar pārsniegt 15 gadus.”

1. Izteikt 34. punktu šādā redakcijā:

“34. Ja starta aizdevuma summa (atkārtota aizdevuma gadījumā – starta aizdevumu kopsumma) ir lielāka par 7000 *euro*, saimnieciskās darbības veicējs nodrošina līdzfinansējumu sava biznesa projekta īstenošanai vismaz 10 % apmērā no pieteikumā paredzētās projekta summas. Saimnieciskās darbības veicējs pieteikumā paredzētās saimnieciskās darbības līdzfinansēšanai izmanto savus resursus vai ārējo finansējumu, kas nav saistīts ar komercdarbības atbalstu.”

1. Papildināt noteikumus ar 38.1 punktu šādā redakcijā:

“38.1 Nodrošināt, ka saimnieciskās darbības veicēja apvienošanas, iegādes vai sadalīšanas gadījumā ir ievērots šo noteikumu 38. punktā minētais nosacījums, tāpēc veicot atbalsta uzskaiti, ņem vērā šādus nosacījumus:

38.11. ja saimnieciskās darbības veicējs ir apvienots, ņem vērā visu katram apvienošanā iesaistītajam saimnieciskās darbības veicējam iepriekš piešķirto *de minimis* atbalstu;

38.12. ja saimnieciskās darbības veicējs ir sadalīts, pirms sadalīšanas saņemto *de minimis* atbalstu attiecina uz to saimnieciskās darbības veicēju, kas guva labumu no saņemtā *de minimis* atbalsta un kas pārņēma darbības, kurām sākotnēji tika izmantots *de minimis* atbalsts, vai arī, ja minētā attiecināšana nav iespējama, pirms sadalīšanas saņemto *de minimis* atbalstu attiecina proporcionāli, pamatojoties uz saimnieciskās darbības veicēja pašu kapitāla bilances vērtību sadales faktiskajā datumā.”

Ministru prezidents M. Kučinskis

Ministru prezidenta biedrs,

ekonomikas ministrs A. Ašeradens

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

S.Tuklere

67013298, Signe.Tuklere@em.gov.lv